作者：赵以夫
词牌/韵律：贺新郎

paragraphs: 草色庭前绿。
掩重门、国香伴我，画帘幽独。
无奈熏风吹绿绮，闲理离骚旧曲。
觉鼻观、微闻清馥。
可是花神嫌冷淡，碧丛中、炯炯骈双玉。
相对久，各欢足。
冰姿带露如新沐。
想当年、夷齐二子，独清孤竹。
千古英雄尘土尽，凛凛西山云木。
总付与、一尊醽醁。
学得汉宫娇姊妹，便承恩、贮向黄金屋。
终不似，在空谷。